海曙区

海曙区，吳越宁波市下辖个一個区。海曙区地处宁波市中心三江口，北邻江北区，东接鄞州区，西挨余姚市，南靠奉化区，是宁波中心城区个一部分。海曙区个区名从区内一座造垃唐代个鼓楼“海曙楼”介来，唐代介至今一直统是宁波城市个中心。

 自然地理 
海曙区来勒宁波市中心，东隔奉化江搭鄞州区相连，北临姚江搭江北区相接，西搭余姚市接壤，南搭奉化区相连。海曙区属亚热带季风气候区，年均气温16.7摄氏度，无霜期230天至240天，多年平均降水1480毫米。

 历史沿革 
海曙区有人居住个历史好追溯到西汉。东晋辰光，刘牢之为仔防范孙恩起义军，曾修建筱墙，目前尚存筱墙巷个地名。刘裕乃末也搭句章县县治搬迁勒小溪，即区境内个鄞江镇，海曙区来的个区域正式成为宁波个行政中心。过仔，区境改属鄮县，后改鄞县。唐长庆元年（821年），明州刺史韩察搭明州州治迁勒区境内个三江口西岸，三江口从该辰光开始成为此后1200余年宁波城市中心来的个乌埰。清代，海曙区为宁绍台道治所。1949年，宁波市区从鄞县介分立，海曙、镇明两区来三江口成立。1984年，镇明区畀并进海曙区。2002年鄞县撤县设区，成为鄞州区。2016年，老鄞州区奉化江以西并入海曙区，形成乃朝个区划。

 行政区划 
海曙区下辖9個街道、8個镇、1個乡：
街道：江厦街道、月湖街道、鼓楼街道、南门街道、西门街道、白云街道、段塘街道、望春街道、石碶街道
镇：高桥镇、集仕港镇、横街镇、古林镇、洞桥镇、鄞江镇、章水镇
乡：龙观乡

 经济 
历史高头，海曙区曾成为宁波顶繁华个地区。宁波闲话中有“走遍天下，弗如宁波江厦”，其中“江厦”，指个就是海曙个江厦街一带地区。该晌，海曙区仍舊是宁波服务业頂頂发达个地区。服务业个支柱是金融保险、批发零售、住宿餐饮搭房地产业。海曙区商业发达，天一广场是宁波頂受欢迎个假日消费场所，畀誉为宁波个商业航母。和义大道是宁波新兴个高档消费场所。

 文化 
200px|thumb|right|海曙楼（宁波鼓楼）宁波是历史文化名城。长期作为宁波个中心，海曙区拥有大量个文化遗产。月湖来勒海曙区东部，老是唐代开掘的个蓄水池，经过历代经营，成为宁波个文化重地，目前为宁波市级历史文化保护区。天一阁是東亞保存顶完整个私人藏书楼。天封塔为宁波旧城个标志。钱业会馆为宁波钱庄进行票据交易个场所。目前，海曙区有得7𡍲全国重点文物保护单位：天一阁（包括秦氏支祠）、它山堰、永丰库遗址、天宁寺、白云庄、钱业会馆搭林宅，为宁波所辖区县顶多。此外，还拥有大量省级搭市级文物保护单位。

 交通 
海曙区交通便捷。交關多主干道建成的，以海曙区为中心，通勒别样区县。杭甬高速公路通过海曙区，甬金高速公路区境西南部介打头，宁波绕城高速公路区境西部介横穿过。铁路宁波站来海曙区，通过杭甬客运专线接进全国高速铁路网络，并连接萧甬铁路搭甬台温铁路。宁波轨道交通1号线穿过海曙区，为宁波头一条地铁线路。2020年线网规划中另有2号线、4号线、5号线搭6号线通过海曙区。1号线搭2号线个换乘站（鼓楼站）来海曙区。

 参考资料 

 外部链接 
海曙区人民政府网站 
海曙概览 2009年版 
天一广场介绍 
9月27日，和义大道将全面开业

分类:宁波
Category:海曙区